3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  จำแนกตามกลุ่มธุรกิจหลัก 4 กลุ่ม ดังนี้

  บรรจุภัณฑ์

1. บริษัท อุตสาหกรรมทำเครื่องแก้วไทย

(1) ลักษณะผลิตภัณฑ์หรือบริการ

เป็นผู้ผลิตและจำหน่ายขวดแก้วและแก้วน้ำ รายได้หลักของบริษัทประมาณร้อยละ 95
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มเพื่อสุขภาพ อาหาร และยา เป็นต้น

(2) การตลาดและภาวะการแข่งขัน

(ก) เพื่อสนองความต้องการของลูกค้า บริษัทได้ผลิตสินค้าใหม่ออกสู่ตลาด
สร้างความหลากหลายและคุณสมบัติของผลิตภัณฑ์ ขยายคุณภาพทางด้านบริการ
ริเริ่มเทคโนโลยีใหม่และพัฒนาระบบมาตรฐานการดำเนินงานอย่างไม่หยุดยั้ง
ในการเพิ่มความพึงพอใจของลูกค้าและการ
ยกระดับคุณภาพผลิตภัณฑ์ของบริษัทให้สูงขึ้นตามมาตรฐานคุณภาพระดับโลก โดยได้นำมาตรฐาน Best
Practice Program จาก ACI ประเทศออสเตรเลีย กิจกรรม 5 ส. และระบบคุณภาพ ISO
9001 มาประยุกต์ใช้ บริษัทได้ดำเนินการเข้าสู่ระบบคุณภาพ ISO 9002 ที่โรงงานบางพลี
ในส่วนของการผลิต
โดยรวมและได้รับใบรับรองระบบคุณภาพมาตรฐาน ISO 9002
ภายในเป้าหมายการดำเนินการระยะเวลา 12 เดือน เมื่อวันที่ 22 กันยายน 2543 จากสถาบัน
Bureau Veritas Quality International (BVQI)
ในส่วนของ “การผลิตบรรจุภัณฑ์แก้ว เบียร์ เครื่องดื่มเพื่อสุขภาพ น้ำเกลือแร่ อาหาร วิสกี้
น้ำอัดลม
น้ำดื่ม โซดา ไวน์ ขวดยาและภาชนะแก้ว” และเมื่อวันที่ 7 มิถุนายน 2544
โรงงานราษฎร์บูรณะได้รับ
ใบรับรองระบบคุณภาพมาตรฐาน ISO 9002 จาก BVQI เช่นกัน บริษัทจึงเป็นผู้ผลิตบรรจุภัณฑ์แก้ว
รายแรกของประเทศที่ได้รับใบรับรองคุณภาพมาตรฐานการจัดการ ISO 9002
ปัจจุบันบริษัทกำลังดำเนินการปรับเปลี่ยนระบบคุณภาพเป็นมาตรฐาน ISO 9001 ฉบับปี 2000
ตั้งแต่เดือนพฤศจิกายน เป็นต้นมา คาดว่าจะแล้วเสร็จในเดือนพฤษภาคม 2545
บริษัทขายสินค้าประมาณร้อยละ 53 โดยตรงให้ลูกค้าที่ประกอบอุตสาหกรรมบรรจุขนาดใหญ่ ได้แก่
เบียร์ สุรา น้ำอัดลม เครื่องดื่มเพื่อสุขภาพ เป็นต้น และบางส่วนผ่านบริษัท เบอร์ลี่ ยุคเกอร์
ซึ่งเป็นตัวแทนจำหน่ายประมาณร้อยละ 45 ส่วนที่เหลือร้อยละ 2
เป็นสินค้าที่ขายให้ลูกค้าต่างประเทศ ตั้งแต่วันที่ 19 ธันวาคม 2544 กลุ่มบริษัท ไทยเจริญ
คอมเมอร์เชียล ซึ่งเป็นลูกค้ารายใหญ่อันดับหนึ่งได้เข้ามาเป็นผู้ถือหุ้นรายใหญ่ของบริษัท เบอร์ลี่
ยุคเกอร์ ซึ่งเป็นผู้ถือหุ้นรายใหญ่ของบริษัท
นโยบายของบริษัทยังคงเน้นเรื่องการคงไว้ซึ่งการดูแลลูกค้าเดิมทั้งทางด้านปริมาณและคุณภาพ
นอกเหนือจากการผลิตบรรจุภัณฑ์แก้ว เพื่อรองรับบริษัทในกลุ่มผู้ถือหุ้นรายใหญ่แล้ว
บริษัทยังมีนโยบายการหาตลาดเพิ่มจากต่างประเทศรวมทั้งการรองรับการขยายตัวทางด้านลูกค้า
กลุ่มอาหารอย่างเต็มที่ เพื่อสามารถใช้ประโยชน์จากเครื่องจักรอย่างเต็มกำลัง
บริษัทมั่นใจว่าในปีหน้า
ส่วนแบ่งการตลาดจะต้องเพิ่มขึ้นจากปี 2544

(ข) สภาพการแข่งขันภายในอุตสาหกรรม

ในประเทศไทยมีผู้ผลิตรายใหญ่ในอุตสาหกรรมผลิตขวดแก้วจำนวน 4
ราย บริษัทมีส่วนแบ่งการตลาดอยู่ที่ประมาณร้อยละ 45
ผู้ผลิตแต่ละรายต่างก็มีลูกค้าของตนเองเป็นหลัก
อุตสาหกรรมผลิตขวดแก้วใช้เงินลงทุนและเทคโนโลยีสูงมาก
และที่สำคัญคือต้องมีคำสั่งซื้อจากลูกค้าอย่างต่อเนื่องและมากเพียงพอกับการผลิตตลอด 24
ชั่วโมงตลอดทั้งปี ทำให้ผู้ผลิตรายใหม่ที่จะเข้ามาในอุตสาหกรรมนี้ได้ยาก
ส่วนขวดแก้วที่จะนำเข้าจากต่างประเทศมีต้นทุนค่าขนส่งสูงและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์อื่น เช่น กระป๋อง
ขวดพลาสติกและกล่องกระดาษนั้น ขวดแก้วจะได้เปรียบบรรจุภัณฑ์อื่น ๆ
ที่สำคัญคือช่วยให้ภาพพจน์ของผลิตภัณฑ์บรรจุดูดีขึ้น
ไม่ทำปฏิกิริยากับผลิตภัณฑ์ที่บรรจุอยู่และช่วยลดต้นทุนของสินค้าสำเร็จรูปได้จากการนำขวดแก้วกลับมาใช้บรรจุใหม่ได้หลายรอบ

ลูกค้ารายใหญ่ของบริษัทได้แก่

ขวดเบียร์ บริษัท วัฒนพัฒน์เทรดดิ้ง จำกัด บริษัท คอสโมลิเคอร์ จำกัด

บริษัท ปทุมธานี บริวเวอรี่ จำกัด บริษัท สุโขทัยมาร์เก็ตติ้ง จำกัด

บริษัท ไทยเอเซีย แปซิฟิค บริวเวอรี่ จำกัด

บริษัท บุญรอด บริวเวอรี่ จำกัด บริษัท ไทยอมฤตบริวเวอรี่ จำกัด

ขวดสุรา บริษัท แสงโสม จำกัด บริษัท สุราบางยี่ขัน จำกัด

บริษัท ยูไนเต็ด ไวน์เนอรี่ แอนด์ ดิสทิลเลอรี่ จำกัด

ขวดไวน์ บริษัท สยาม ไวเนอรี่ จำกัด

บริษัท ยูไนเต็ด ไวน์เนอรี่ แอนด์ ดิสทิลเลอรี่ จำกัด

ขวดน้ำอัดลม บริษัท ไทยน้ำทิพย์ จำกัด บริษัท เสริมสุข จำกัด (มหาชน)

ขวดเครื่องดื่มเกลือแร่ บริษัท เครื่องดื่มกระทิงแดง จำกัด

ขวดยา แก้วน้ำและขวดอื่น ๆ บริษัท เบอร์ลี่ ยุคเกอร์ จำกัด (มหาชน)

สัดส่วนการขายสำหรับลูกค้า 10 รายแรก ประมาณร้อยละ 98 ของยอดขายทั้งหมด โดยบริษัท
เบอร์ลี่ ยุคเกอร์ จำกัด (มหาชน) มียอดซื้อจากบริษัทเกินกว่าร้อยละ 30 ติดต่อกัน 4 ปี

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 โรง แต่ละโรงประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ โรงงานที่ 1 หรือโรงงานราษฎร์บูรณะ ตั้งอยู่เลขที่ 15
หมู่ 1 ถนนราษฎร์บูรณะ แขวงราษฎร์บูรณะ กรุงเทพฯ มีกำลังการผลิต 725 ตันหลอม ต่อวัน
โรงงานที่ 2 หรือโรงงานบางพลี ตั้งอยู่เลขที่ 78 หมู่ 9 ซอยวัดศรีวารีน้อย ถนนบางนา-ตราด
กม. 18 ตำบลหนองปรือ อำเภอบางพลี จังหวัดสมุทรปราการ มีกำลังการผลิต 975 ตันหลอม
ต่อวัน
แต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ
เตาหลอมแก้ว เครื่องขึ้นรูปแก้ว รางอบแก้ว เครื่องตรวจสอบคุณภาพและบรรจุหีบห่อ
ซึ่งเป็นทรัพย์สิน
ที่มีอายุใช้งานยาวนาน กระบวนการผลิตทั้งหมดถูกควบคุมโดยคอมพิวเตอร์อัตโนมัติ
บริษัทไม่ได้จัดตั้งฝ่ายวิจัยและพัฒนาในองค์กร
เนื่องจากบริษัทได้รับความช่วยเหลือและถ่ายทอดเทคโนโลยีตามสัญญา
ที่ได้ทำไว้กับ ACI Operations Pty Limited ประเทศออสเตรเลีย
ในด้านเทคโนโลยีทางการผลิตที่
ก้าวหน้าและเครื่องจักรที่ทันสมัยบริษัทได้รับจากสองพันธมิตร ได้แก่ บริษัท Australian
Consolidated Industries และ บริษัท Owens-Illinois
ช่วยให้บริษัทมีความเชี่ยวชาญในการผลิตบรรจุภัณฑ์แก้วและ
ผลิตภัณฑ์อื่น ๆ ให้แก่อุตสาหกรรมต่าง ๆ บริษัทมีเครื่องจักรในการผลิต 22 เครื่อง ดำเนินการอยู่ที่
โรงงานราษฎร์บูรณะ และโรงงานบางพลี

กำลังการผลิตและปริมาณการผลิต

บริษัทได้ทำการผลิตตลอด 24 ชั่วโมง โดยแบ่งออกเป็น 3 กะ ๆ ละ 8 ชั่วโมง
โดยมีรายละเอียดของการผลิต ดังนี้

2544 2543 2542

กำลังการผลิตเต็มที่ (หน่วย:ตัน) 620,500 616,265 598,011

ปริมาณการผลิตจริง (หน่วย:ตัน) 432,460 414,207 527,765

การใช้กำลังการผลิต (ร้อยละ) 69.7 67.2 88.3

อัตราเพิ่มของปริมาณการผลิต (ร้อยละ) 4.4 (21.5) 10.0

วัตถุดิบที่ใช้ในการผลิตใช้จากแหล่งกำเนิดภายในประเทศร้อยละ 90 โดยปริมาณ และร้อยละ 61
โดย
มูลค่า บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศหรือมีปริมาณไม่เพียงพอและบางชนิดคุณภาพยังไม่ได้มาตรฐาน
วัตถุดิบภายในประเทศ ได้แก่ ทรายแก้ว หินปูน เฟลด์สปาร์ โดโลไมท์ เศษแก้ว
วัตถุดิบจากต่างประเทศ ได้แก่ โซดาแอช ซอลท์เคค แคลไซด์อลูมีน่า โคกดัสท์ ซิลิเนียม โคลอลท์
ไออ้อน โครไมท์ ไออ้อนออกไซด์ มีมูลค่านำเข้ารวม 260 ล้านบาท วัตถุดิบนำเข้าที่มีมูลค่าสูง
ได้แก่ โซดาแอช มีมูลค่านำเข้า 248 ล้านบาท สภาวะราคาวัตถุดิบค่อนข้างคงที่
เนื่องจากการลดลงของอุปสงค์ จึงไม่มีความผันผวนในด้านราคาและปัญหาความขาดแคลนวัตถุดิบ
วัตถุดิบในการผลิตแบ่งออกเป็นวัตถุดิบหลักในการผลิตแก้ว
วัตถุดิบเสริมในการผลิตแก้วและสีพิมพ์ขวดหรือสลากติดขวด วัตถุดิบหลักได้แก่ ทรายแก้ว หินปูน
โซดาแอช เฟลด์สปาร์ วัตถุดิบเสริม
ซึ่งเป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ ตามความต้องการ ได้แก่
โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก (ไออ้อนอ็อกไซด์) ไออ้อนโครไมท์
ซิลิเนี่ยม โคบอลท์ โซเดี่ยมไนเตรด แอนติโมนี ไตรอ็อกไซด์ วัตถุดิบทดแทน
ปัจจุบันบริษัทใช้หินโดโลไมท์ทดแทน
หินปูนบางส่วน ใช้แคลไซด์อลูมีน่า ทดแทนเฟลด์สปาร์บางส่วน นอกจากนี้บริษัทได้ใช้เศษแก้วจาก
ขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใดมีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
การใช้เทคโนโลยีในการผลิตขวดให้บางและมีน้ำหนักเบา
(Light Weight Technology)
ทำให้ปริมาณการใช้วัตถุดิบต่อขวดลดลงโดยยังคงคุณสมบัติในการบรรจุ
ได้เหมือนเดิม อุปสรรคของการนำเทคโนโลยี Light Weight มาใช้คือ การยอมรับของลูกค้าผู้ใช้
ผลิตภัณฑ์ ปัจจุบันบริษัทมีผู้จำหน่ายวัตถุดิบต่าง ๆ ให้แก่บริษัทมากราย บริษัทสามารถเลือกซื้อจาก
ผู้จำหน่ายที่เสนอเงื่อนไขและบริการที่ดีที่สุดให้แก่บริษัท ผู้จำหน่ายที่จำหน่ายวัตถุดิบให้แก่บริษัท
ในมูลค่าเป็นสัดส่วนมากกว่าร้อยละ 30 ของต้นทุนวัตถุดิบทั้งหมด ได้แก่บริษัท เบอร์ลี่ เอเชียติ๊ก
โซดา จำกัด ผลกระทบหากสูญเสียผู้จำหน่ายรายนี้ บริษัทยังคงมีแหล่งจำหน่ายรายอื่นในตลาดอยู่อีก
สามารถหามาทดแทนได้ ดังนั้น จึงไม่กระทบทางด้านการผลิต

(2) ผลกระทบต่อสิ่งแวดล้อม

ผลกระทบทางด้านสิ่งแวดล้อมก่อให้เกิดปัญหาขึ้นทั่วทุกมุมโลก จากสาเหตุนี้
บริษัทจึงควบคุมและตรวจสอบกรรมวิธีการบำบัดน้ำเสีย อากาศเสียและขยะจากโรงงาน
อุตสาหกรรมตามมาตรฐานที่กฎหมายกำหนด บริษัทยังให้ความสนใจกับเรื่องการประหยัดพลังงาน
อีกด้วย การผลิตบรรจุภัณฑ์แก้วจำเป็นต้องใช้ทรัพยากรธรรมชาติจำนวนมาก
อย่างไรก็ตามเราสามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภคโดยที่
คุณสมบัติและคุณภาพไม่เปลี่ยนแปลงไปจากเดิม บริษัทเป็นผู้นำในการหมุนเวียนนำเศษแก้วกลับมา
แปรรูปเป็นบรรจุภัณฑ์แก้วได้ปีละกว่า 180,000 ตัน ต่อปี
การหมุนเวียนแก้วกลับมาใช้ช่วยลดปริมาณขยะและรักษาทรัพยากรธรรมชาติ
การหมุนเวียนนำเศษแก้วกลับมาใช้มีผลต่อการประหยัดพลังงาน
บริษัทเชื่อมั่นว่ามาตรการการจัดการด้านสิ่งแวดล้อมที่ดำเนินการอยู่จะส่งผลดีต่อคุณภาพชีวิต
สุขภาพและความปลอดภัยของพนักงานและชุมชนบริเวณใกล้เคียง

(4) งานที่ยังไม่ได้ส่งมอบ (ไม่มี)

สินค้าอุปโภคบริโภค

1.  บริษัท เบอร์ลี่ ยุคเกอร์ เซลล็อกซ์

(1) ลักษณะผลิตภัณฑ์หรือบริการ

ผลิต การตลาดและจัดจำหน่ายผลิตภัณฑ์กระดาษอนามัย เช่น กระดาษชำระ
กระดาษเช็ดหน้าและกระดาษเช็ดมือ ซึ่งใช้ในครัวเรือนหรือสถานที่ต่าง ๆ เช่น โรงพยาบาล
โรงงาน สถานที่ทำงาน เป็นต้น ทั้งในประเทศและต่างประเทศ จัดจำหน่ายผลิตภัณฑ์ต่าง ๆ
ของบริษัท รูเบีย
อุตสาหกรรม เช่น สบู่ แชมพู ฯลฯ ภายใต้ตรานกแก้ว แพรอทและเลอเวีย โดยผ่านช่องทางการ
จัดจำหน่ายทั้งค้าส่งและค้าปลีก สำนักงานตั้งอยู่ที่อาคารเบอร์ลี่ ยุคเกอร์ ชั้น 11 เลขที่ 99
ซอยรูเบีย ถนนสุขุมวิท 42 แขวงพระโขนง เขตคลองเตย กรุงเทพฯ 10110 โรงงานตั้งอยู่เลขที่
330 หมู่ 9 ซอยร่วมใจ ถนนบางนา-ตราด กม. 19 ตำบลบางโฉลง อำเภอบางพลี
จังหวัดสมุทรปราการ มีความสามารถใน
การผลิต 24,000 ตัน ต่อปี หรือคิดเป็นร้อยละ 40 ของการผลิตกระดาษอนามัยในประเทศ

(2) การตลาดและภาวะการแข่งขัน

(1) บริษัททำธุรกิจกระดาษอนามัย 3 ตราสินค้า คือ เซลล็อกซ์ มุ่งเน้นต่อ
    กลุ่มเป้าหมายในระดับสูง ซิลค์
    เป็นสินค้าที่มีกลุ่มเป้าหมายระดับกลางซึ่งถือเป็นกลุ่มเป้าหมายหลักในตลาดสินค้า และ เบลล์
    เจาะกลุ่มเป้าหมายในกลุ่มประหยัด ปัจจุบัน เซลล็อกซ์
    เป็นผู้นำทางการตลาดในกลุ่มสินค้าประเภทกระดาษชำระในห้องน้ำ ซึ่งคิดเป็นร้อยละ 70
    ของธุรกิจผลิตกระดาษ มีส่วนแบ่งทางการตลาดร้อยละ 37
    และมีตำแหน่งทางการตลาดเป็นอันดับ 2 ในสินค้าประเภทกระดาษเช็ดหน้า
    โดยมีส่วนแบ่งทางการตลาดร้อยละ 23 อีกทั้งยังเป็นผู้นำทางการตลาดในกลุ่มลูกค้าสถาบัน
    โดยมี
    ส่วนแบ่งทางการตลาดถึงร้อยละ 40
    ขณะเดียวกันบริษัทได้มีการจำหน่ายสินค้าไปยังกลุ่มตลาดใน
    แถบเอเชีย ได้แก่ ฮ่องกง กัมพูชา เวียดนาม ลาวและเมียนมาร์
    ปัจจุบันตลาดกระดาษอนามัยมีภาวะการแข่งขันสูง
    ทั้งจากกระดาษที่ผลิตในประเทศและนำเข้าจากต่างประเทศ บริษัทมุ่งผลิตสินค้าที่มี
    คุณภาพดีในราคาที่เหมาะสม และตอบสนองความต้องการของผู้บริโภคในตลาด โดยมีการพัฒนา
    สินค้าใหม่อย่างต่อเนื่อง เน้นกิจกรรมส่งเสริมการขาย
    ดำเนินการจัดจำหน่ายสินค้าแก่ผู้บริโภคภายในประเทศโดยผ่านช่องทางค้าปลีก เช่น
    ซุปเปอร์มาร์เก็ต มินิมาร์ท ร้านขายของชำ หรือผ่านผู้ค้าส่ง รวมทั้งผ่านช่องทางธุรกิจอื่น ๆ
    เช่น โรงแรม ร้านอาหาร เพื่อเป็นตัวแทนจำหน่ายทั่วประเทศ
    ตลอดจนส่งออกสินค้าจำหน่ายยังต่างประเทศในแถบเอเชียอาคเนย์
    สินค้าในกลุ่มสุขภัณฑ์คือสบู่และครีมอาบน้ำตรา
    นกแก้ว มีส่วนแบ่งทางการตลาดในประเทศประมาณร้อยละ 18 ถือเป็นอันดับ 2
    ในสินค้าประเภทสบู่
    นโบายการตั้งราคาของบริษัทจะพิจารณาให้เหมาะสมกับคุณภาพของสินค้าซึ่งมีทั้งระดับบนและ
    ระดับล่างและสามารถแข่งขันในตลาดได้ โครงสร้างรายได้ของบริษัทจำแนกตามกลุ่มธุรกิจคือ
    ร้อยละ 73 เป็นกลุ่มตลาดผู้บริโภคครัวเรือนทั่วไป และในส่วนอื่น ๆ อีกประมาณร้อยละ 27
    ทั้งนี้หากจำแนกตามสายผลิตภัณฑ์ ร้อยละ 77 เป็นรายได้จากกลุ่มกระดาษอนามัย และร้อยละ
    23 เป็นกลุ่มสินค้าสบู่ ในด้านการวิจัยและพัฒนา
    บริษัทเน้นการวิจัยตลาดโดยสำรวจสถานการณ์ตลาดและความต้องการของผู้บริโภคเพื่อใช้เป็นข้อมูลในการพัฒนาคุณภาพและรูปแบบของผลิตภัณฑ์ให้สามารถตอบสนองต่อความต้องการของผู้บริโภคได้สูงสุด

(2) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

กลุ่มคุณภาพสินค้า บริษัทคู่แข่งขัน ภาวะการแข่งขัน

ดีเยี่ยม บริษัท คิมเบอร์ลี่ คล๊าก ปานกลาง

ดี บริษัท คิมเบอร์ลี่ คล๊าก บริษัท ธนธาร รุนแรง

ประหยัด บริษัท คิมเบอร์ลี่ คล๊าก บริษัท วังขนาย บริษัท ธนธาร รุนแรง

สุดประหยัด บริษัท คิมเบอร์ลี่ คล๊าก บริษัท ธนธาร ปานกลาง

สำหรับปัจจัยที่มีผลกระทบต่อโอกาสหรือข้อจำกัดในการประกอบธุรกิจนั้น
เนื่องจากธุรกิจกระดาษอนามัยเป็นธุรกิจที่มีการแข่งขันสูงมาก
การให้การส่งเสริมการลงทุนแก่บริษัทใดบริษัทหนึ่งจะทำให้
คู่แข่งขันไม่สามารถประกอบธุรกิจต่อไปได้

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ เซลล็อกซ์ มีโรงงาน 1 โรง ตั้งอยู่ที่จังหวัดสมุทรปราการ
และมีบริษัท รูเบียอุตสาหกรรม เป็นผู้ผลิตสินค้าตรานกแก้ว เลอเวียและแพรอท เมื่อ
ทำการผลิตแล้วจะส่งมายังคลังสินค้าของบริษัทเพื่อจัดจำหน่ายสำหรับตลาดภายในประเทศต่อไป

กำลังการผลิตและปริมาณการผลิต มีดังนี้

2544 2543 2542

กำลังการผลิต (ตัน) 25,600 21,500 15,500

ปริมาณการผลิตจริง (ตัน) 22,000 18,300 14,300

อัตราเพิ่ม (%) 20.22 27.57 -

จำนวนกะที่ผลิตได้ 3 3 3

จำนวนกะที่ผลิตจริง 3 3 3

เครื่องจักรสำคัญ ๆ ที่ใช้ในการผลิตและแปรรูปการผลิตนำเข้าจากต่างประเทศ เช่น ประเทศอิตาลี
และญี่ปุ่น การซื้อเครื่องจักรกระทำในรูป turn key ซึ่งรวมถึงบริการด้านเดินเครื่อง
การฝึกอบรมพนักงาน
โดยเครื่องจักรเหล่านี้มีความทันสมัยและมีกำลังเพียงพอกับความต้องการของตลาด
สามารถผลิตสินค้าคุณภาพระดับสากลทัดเทียมกับผู้ผลิตจากประเทศในทวีปยุโรปและอเมริกา
นอกจากนี้
บริษัทยังมีบุคลากรที่มีประสบการณ์ความรู้ในงานเกี่ยวกับกระดาษอนามัยเป็นระยะเวลานานนับสิบปี
โดยส่วนใหญ่เคยทำงานกับบริษัทกระดาษอนามัยชั้นนำของประเทศอุตสาหกรรมมาแล้วทั้งสิ้น
การเปลี่ยนแปลงทางเทคโนโลยี เช่น
การใช้เครื่องมือควบคุมการผลิตระบบคอมพิวเตอร์หรือการอบแห้งด้วยความร้อนจากก๊าซธรรมชาติมีผลต่อการใช้วัตถุดิบน้อยมาก
วัตถุดิบที่สำคัญคือเยื่อกระดาษ โดย
ภายในประเทศใช้เยื่อใยสั้น 70-75% % ผู้จำหน่ายได้แก่ บริษัท แอ๊ดวานซ์ อะโกร และบริษัท
ฟีนิกซ์ พัลพ์ แอนด์ เปเปอร์ ในขณะที่ต่างประเทศใช้เยื่อยาว 25-30
ซื้อจากผู้ผลิตในประเทศแคนาดาและ
นิวซีแลนด์เป็นส่วนใหญ่ สัดส่วนการซื้อวัตถุดิบในประเทศและต่างประเทศเป็น 2:1 สินค้าที่จำหน่าย
ทั้งหมดใช้วัตถุดิบร้อยละ 60 เพื่อการผลิตกระดาษและอีกร้อยละ 40 เป็นสินค้าสำเร็จรูป (สบู่)

(ข) บริษัทได้มีการติดตั้งเครื่องจักรขจัดน้ำเสียที่ทันสมัยออกแบบโดยบริษัทจากประเทศญี่ปุ่น
ซึ่งสามารถทำความสะอาดน้ำทิ้งให้สามารถนำกลับไปใช้ในขบวนการผลิตทั้งหมด
โดยไม่มีการระบายน้ำเสียออกสู่ภายนอกโรงงานเลย (Zero discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์

 (1) ลักษณะผลิตภัณฑ์หรือบริการ

 ผลิต การตลาดและจัดจำหน่าย สินค้าประเภทขนมขบเคี้ยวชนิดหวานและเค็ม ภายใต้ชื่อ “ปาร์ตี้” “แคมปัส” “เทสโต” “แดนดี้” และ “ไบตี้” โดยปาร์ตี้และแคมปัส เป็นผลิตภัณฑ์ ขนมขบเคี้ยวชนิดหวานที่มีส่วนผสมจากมันเทศผสมทอดกรอบเคลือบคาราเมล และข้าวโพดเคลือบเนยคาราเมล เทสโต เป็นผลิตภัณฑ์จากมันฝรั่งสดทอดกรอบเคลือบเครื่องปรุงรสเค็ม ส่วนแดนดี้และไบตี้ เป็นผลิตภัณฑ์จากแป้งมันฝรั่งทอดกรอบเคลือบเครื่องปรุงรสเค็ม

(2) การตลาดและภาวะการแข่งขัน

(ก) บริษัทเน้นในคุณภาพของผลิตภัณฑ์ ต้องได้คุณภาพตามมาตรฐานอย่างสม่ำเสมอ
มีความสดใหม่ของสินค้าในตลาดโดยการใช้เทคโนโลยีที่ทันสมัย บรรจุภัณฑ์ที่ดี
และมีการฝึกอบรมพนักงานอยู่ตลอดเวลา การพัฒนาผลิตภัณฑ์ใหม่อย่างต่อเนื่อง นอกจากนี้ในปี 2544
บริษัทได้เน้นทำกิจกรรมส่งเสริมการขายให้กับผู้บริโภค เช่น แจกของแถมและลดราคา
บริษัทดำเนินกิจกรรมด้านการตลาดและจัดจำหน่ายทุกช่องทางจัดจำหน่ายยกเว้นร้านค้าย่อยต่าง ๆ
ได้แต่งตั้งให้บริษัท เบอร์ลี่ ยุคเกอร์ จำกัด (มหาชน) เป็นผู้จัดจำหน่าย
บริษัทดำเนินการด้านการตลาดและจัดจำหน่ายเองให้กับลูกค้ารายใหญ่
โดยลูกค้ารายใหญ่ที่มียอดสั่งซื้ออยู่ใน 10 อันดับแรกได้แก่ บริษัท เบอร์ลี่ ยุคเกอร์
เซเว่น-อีเลฟเว่น ห้างสรรพสินค้าต่าง ๆ เช่น แม็คโคร บิ๊กซี ท๊อปส์ คาร์ฟู และเดอะมอลล์
เป็นต้น
ข้อจำกัดในการประกอบธุรกิจคือการนำเข้าหัวพันธุ์มันฝรั่งเพื่อใช้ในการปลูก
ต้องอยู่ภายใต้การจัดสรรโควต้าของกระทรวงพาณิชย์
รวมทั้งต้องอยู่ภายใต้ข้อตกลงทางการค้าขององค์การค้าโลก (WTO/World Trade
Organization)

(2) สภาพการแข่งขันภายในอุตสาหกรรม

การแข่งขันในตลาดขนมขบเคี้ยวในปัจจุบันมีผู้ประกอบการจำนวนมาก
และมีตราสินค้าในตลาดมากมายหลายยี่ห้อ
ทำให้ตลาดเปราะบางและขาดความจงรักภักดีในตราสินค้า
เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขายอย่างเต็มที่ในปี 2544
ที่สำคัญมากได้แก่ การลดราคาและการแจกของพรีเมี่ยมในซอง
ซึ่งคาดว่ากิจกรรมเหล่านี้จะยังคงเป็นกิจกรรม
ทางการตลาดที่จะนำมาปฏิบัติอย่างมากขึ้นในปี 2545 ปัจจุบันมี 10 บริษัทใหญ่ดังนี้ บริษัท ฟริโตเลย์
(ประเทศไทย) บริษัท สยามร่วมมิตร บริษัท พี เอ็ม ฟู้ดส์ (พรีเมียร์มาร์เก็ตติ้ง) บริษัท
อาหารยอดคุณ บริษัท แม่รวย บริษัท พี แอนด์ จี (ประเทศไทย) บริษัท แฟชั่นฟู้ดส์ บริษัท คาลบี้
บริษัท ยูโรเปี้ยน ฟู้ดส์ บริษัท เบอร์ลี่ ยุคเกอร์ ฟู้ดส์

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ ฟู้ดส์ มีโรงงานผลิต 1 โรง บนที่ดินประมาณ 15.2 ไร่
พื้นที่ของอาคารสำนักงาน โรงงานและคลังสินค้ารวมกันประมาณ 10,000 ตารางเมตร ตั้งอยู่เลขที่
225/10 หมู่ 1 นิคมอุตสาหกรรมเทพารักษ์ ตำบลบางเสาธง กิ่งอำเภอบางเสาธง
จังหวัดสมุทรปราการ

กำลังการผลิตและปริมาณการผลิตมีดังนี้

ปี 2544 ปี 2543 ปี 2542

กำลังผลิต (ตัน) 9,380 9,060 9,060

ปริมาณการผลิต (ตัน) 5,713 4,403 3,632

การใช้กำลังการผลิต (%) 61 49 40

วัตถุดิบที่ใช้ในการผลิตส่วนใหญ่เป็นผลผลิตจากเกษตร
ซึ่งเป็นการนำผลผลิตทางเกษตรมาแปรรูปเพื่อเพิ่มมูลค่า และเป็นการส่งเสริมอาชีพให้เกษตรกร
โดยบริษัทมีการส่งเสริมการปลูกมันฝรั่งแบบ
ครบวงจร โดยจัดหาหัวพันธุ์ ปุ๋ยและเคมี ให้เกษตรกรยืมและประกันราคารับซื้อคืน วัตถุดิบ
ภายในประเทศ ได้แก่ มันเทศ มันฝรั่ง แป้งมันสำปะหลัง น้ำมันปาล์ม น้ำตาลทราย บรรจุภัณฑ์
วัตถุดิบจากต่างประเทศ ได้แก่ แป้งสาลี เนย เครื่องปรุงรส

(ข) ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งบริษัทได้มีการติดตั้งเครื่องบำบัดน้ำเสียให้ได้มาตรฐาน
ก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมแทพารักษ์
บริษัทได้รับใบรับรองการวิเคราะห์อันตรายและจุดวิกฤตที่ต้องควบคุมในการผลิตอาหาร (HACCP)
และใบรับรองระบบคุณภาพมาตรฐาน ISO 9002 จาก Singapore Productivity and
Standards Board (PSB)

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม

(1) ลักษณะผลิตภัณฑ์หรือบริการ

ทำการผลิตเพื่อจำหน่ายและรับจ้างผลิตสินค้าจำพวก สบู่ เครื่องสำอางและลูกกวาด

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงกันไว้กับลูกค้า
โดยเฉพาะในเรื่องความสะอาด สุขอนามัยและเคร่งครัดตามกฎจีเอ็มพี และ ไอเอสโอ 9002
ด้านการตลาดของผลิตภัณฑ์สบู่นกแก้วและสบู่เลอเวียซึ่งเป็นตราของบริษัทเอง
เน้นในเรื่องคุณภาพและภาพลักษณ์ที่ดี
นโยบายการตั้งราคาจะถูกกว่าคู่แข่งในระดับและคุณภาพเดียวกันร้อยละ 5-10
จุดเด่นคือเป็นสินค้าคุณภาพมาตรฐานในราคายุติธรรม จุดด้อยคือมีภาพลักษณ์เป็นสินค้าในประเทศ
ลักษณะลูกค้าเป็นผู้ขายส่งหรือจ้างผลิต กลุ่มลูกค้าเป้าหมายในด้านค้าปลีก
เป็นกลุ่มผู้ซื้อระดับรายได้ค่อนข้างดี ปานกลางและทั่วไป แล้วแต่ชนิดของสินค้า
บริษัทจะขายสินค้าประเภทสบู่ ลูกอม เครื่องสำอาง บางส่วนผ่านบริษัท เบอร์ลี่ ยุคเกอร์
ซึ่งเป็นผู้ถือหุ้นใหญ่ของบริษัท และบริษัท เบอร์ลี่ ยุคเกอร์ เซลล็อกซ์
ซึ่งเป็นผู้จัดจำหน่ายโดยมีข้อตกลงคือ บริษัทเป็นผู้กำหนดราคาขายปลีกขายส่งให้ผู้จัดจำหน่าย
และจ่ายค่าจัดจำหน่ายแต่ละรายเป็นร้อยละแล้วแต่จะตกลงกันในแต่ละปี
นอกจากนี้ยังรับจ้างผลิตตามคำสั่งของลูกค้า เช่น รับจ้างผลิตสบู่ เครื่องสำอาง ลูกอม เป็นต้น
ลูกค้ารายใหญ่อื่นได้แก่ บริษัท เอวอน คอสเมติคส์ บริษัท พรอคเตอร์แอนด์แกมเบิ้ล บริษัท จอห์นสัน
แอนด์ จอห์นสัน (ไทย) บริษัท โอสถสภา มาร์เก็ตติ้ง บริษัท คราฟท์ ฟู้ดส์ (ประเทศไทย)
สินค้าที่เป็นตราของบริษัทเองผ่านผู้จัดจำหน่ายดังนี้ ซูเปอร์มาร์เก็ตและดิสเคาท์สโตร์ขนาดใหญ่
ร้อยละ 50 ร้านขายส่งขนาดใหญ่และปานกลาง ร้อยละ 40 ร้านค้าปลีกรายย่อย ร้อยละ 10
ลูกค้ารายใหญ่ที่มียอดขายเกินร้อยละ 30 สามปีติดต่อกัน คือ บริษัท เบอร์ลี่ ยุคเกอร์
โดยมียอดขายในปี 2542 ร้อยละ 37 ปี 2543 ร้อยละ 37 และ
ปี 2544 ร้อยละ 40 หากสูญเสียลูกค้าดังกล่าวจะได้รับผลกระทบคือบริษัทต้องจัดจำหน่ายเอง

(ข) สภาพการแข่งขันภายในอุตสาหกรรม

เนื่องจากตลาดสบู่ในยุคปัจจุบันมีอัตราการขยายตัวค่อนข้างต่ำ
ถึงแม้ว่าสบู่จะเป็นสินค้าอุปโภคบริโภคที่จำเป็นในการดำรงชีวิตประจำวัน
แต่การแข่งขันทางการตลาดมีค่อนข้างสูง
คาดว่าปริมาณความต้องการภายในประเทศจะขยายตัวตามจำนวนประชากร
ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น เช่น
ขยายตลาดสบู่ไปสู่ประเทศเพื่อนบ้าน เช่น พม่า มาเลเซีย สิงคโปร์ ส่วนตลาดด้านบริโภค เช่น
ลูกอม ลูกกวาด เป็นสินค้าหลักของบริษัท
เช่นกันและเป็นที่รู้จักกันดีในกลุ่มผู้บริโภค

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 4 โรง สำหรับผลิตสบู่ เครื่องสำอาง ลูกอมและช็อกโกแลต ตั้งอยู่เลขที่
70 ซอยสุขาภิบาล 16 ตำบลบางหญ้าแพรก อำเภอพระประแดง จังหวัดสมุทรปราการ

กำลังการผลิตและปริมาณการผลิต มีดังนี้

2544 2543 2542

ผลิตภัณฑ์สบู่

กำลังการผลิตเต็มที่ (หน่วย:ตัน) 14,000 14,000 14,000

ปริมาณการผลิตจริง (หน่วย:ตัน) 11,419 10,420 11,200

การใช้กำลังการผลิต (%) 81 74 80

ผลิตภัณฑ์เครื่องสำอาง

กำลังการผลิตเต็มที่ (หน่วย:ตัน) 5,000 5,000 4,000

ปริมาณการผลิตจริง (หน่วย:ตัน) 3,051 3,615 2,900

การใช้กำลังการผลิต (%) 61 72 73

ผลิตภัณฑ์กลีเซอรีน (ผลิตภัณฑ์พลอยได้)

กำลังการผลิตเต็มที่ (หน่วย:ตัน) 850 750 750

ปริมาณการผลิตจริง (หน่วย:ตัน) 788 739 720

การใช้กำลังการผลิต (%) 93 98 96

ผลิตภัณฑ์ลูกอม ลูกกวาด

กำลังการผลิตเต็มที่ (หน่วย:ตัน) 5,000 5,000 5,000

ปริมาณการผลิตจริง (หน่วย:ตัน) 2,157 3,087 3,500

การใช้กำลังการผลิต (%) 43 62 70

บริษัทมีนโยบายที่จะจัดหาวัตถุดิบที่ใช้ในการผลิตส่วนใหญ่จากแหล่งภายในประเทศ ได้แก่ น้ำมันปาล์ม
น้ำมันมะพร้าว น้ำตาลทราย กลูโคส เป็นต้น
วัตถุดิบจำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน จะสั่งซื้อจากต่างประเทศ
เช่น ประเทศฟิลิปปินส์ สิงคโปร์ อังกฤษและอเมริกา ได้แก่
หัวน้ำมันหอม หัวเชื้อ โซโกแซคและเคมีภัณฑ์ เป็นต้น สัดส่วนการซื้อภายในประเทศประมาณร้อยละ
85 ต่างประเทศประมาณร้อยละ 15 บริษัทไม่มีปัญหาในด้านเทคโนโลยีการผลิต เนื่องจากความมี
ประสบการณ์และการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ ความ
เพียงพอของเครื่องจักรและบุคลากร
การผลิตอาจมีเทคโนโลยีใหม่ที่มีประสิทธิภาพกว่าปัจจุบันแต่ต้องลงทุนมาก
เครื่องจักรในการผลิตอาจปรับเปลี่ยนให้มีประสิทธิภาพมากขึ้น แต่เทียบกันเงินลงทุนที่
ต้องใช้แล้ว ขณะนี้ยังเห็นว่าไม่มีความจำเป็น บริษัทมีสัญญาการให้ความช่วยเหลือด้านเทคนิค
สาระสำคัญคือให้คำปรึกษาแนะนำด้านสูตรและกรรมวิธีการผลิต
ตลอดจนส่งผู้เชี่ยวชาญมาแนะนำฝึกสอนช่วยแก้ปัญหาเมื่อต้องการ
โดยต้องจ่ายค่าให้ความช่วยเหลือด้านเทคโนโลยีร้อยละ 3-15 ของยอดขาย

(ข) ตามกระบวนการผลิตของบริษัท จะมีน้ำเสียที่เกิดขึ้นจากการผลิต
บริษัทได้มีการติดตั้งเครื่องบำบัดน้ำเสียและบ่อน้ำเสีย
เพื่อพักน้ำเสียไว้โดยใช้เชื้อแบคทีเรียเป็นตัวเร่งการย่อยสลาย
จากนั้นเมื่อน้ำสะอาดก็จะปล่อยลงสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4. บริษัท เบอร์ลี่ ยุคเกอร์ โลจิสติกส์

(1) ลักษณะผลิตภัณฑ์หรือบริการ

ให้บริการคลังสินค้า การจัดส่งสินค้าทั่วประเทศและการเดินพิธีการศุลกากร
นำเข้าและส่งออกสินค้า ธุรกิจแบ่งเป็น 3 กลุ่มใหญ่คือ บริการคลังสินค้ามีรายได้ร้อยละ 65
บริการจัดส่งสินค้าร้อยละ 30 และพิธีการศุลกากรร้อยละ 5
ธุรกิจหลักยังคงให้บริการกลุ่มบริษัทและจะขยาย
การบริการสู่บริษัทอื่น ๆ นอกกลุ่มในปีต่อไป

(2) การตลาดและภาวะการแข่งขัน

(ก) กลยุทธ์การแข่งขัน เน้นคุณภาพของการบริการ ลักษณะลูกค้าส่วนใหญ่ร้อยละ 95
เป็นบริษัทในเครือ ความเสี่ยงจึงขึ้นอยู่กับธุรกิจของบริษัทในกลุ่ม
บริษัทจะได้รับผลกระทบหากมีการเปลี่ยนแปลงอย่างรุนแรงของธุรกิจและยอดจำหน่าย
กลุ่มลูกค้าเป้าหมายเป็นลูกค้าในกลุ่มบริษัทเดียวกัน
การจำหน่ายและช่องทางการจำหน่ายอยู่ภายในประเทศ
บริษัทมีนโยบายพัฒนาความสามารถในการบริการที่มีประสิทธิภาพ รวดเร็วและเพิ่มคุณค่าธุรกิจ
ทรัพย์สินของบริษัทประกอบด้วยคลังสินค้าและระบบคอมพิวเตอร์ควบคุมสินค้า
ยอดรวมมูลค่าทรัพย์สินประมาณ 70 ล้านบาท

(2) สภาพการแข่งขันภายในอุตสาหกรรม

การแข่งขันไม่รุนแรงเมื่อเทียบกับการแข่งขันระดับล่าง จำนวนคู่แข่งขันโดยประมาณมี 10 ราย
และบริษัทอยู่ในระดับ 5 รายแรก คู่แข่งขันคือ บริษัท ดีทแฮล์ม และบริษัท อี๊สเอเชียติ๊ก
(ประเทศไทย)

(3) การจัดหาผลิตภัณฑ์หรือบริการ

(ก) บริษัทมีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพภายในประเทศ

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิค

1. บริษัท เบอร์ลี่ ยุคเกอร์ สเปเชียลตี้ส์

(1) ลักษณะผลิตภัณฑ์หรือบริการ

บริษัทเคยเป็นฝ่ายหนึ่งในเบอร์ลี่ ยุคเกอร์ มาเป็นเวลา 40 ปี
ต่อมาได้แยกออกมาตั้งเป็นบริษัทย่อยมีชื่อว่า บริษัท เบอร์ลี่ ยุคเกอร์ สเปเชียลตี้ส์ เมื่อวันที่ 1
กรกฎาคม 2542 การดำเนินงานยังยึดถือแนวทางเดิม คือการตลาดและจัดจำหน่ายผลิตภัณฑ์เคมี
เช่น สารเคมีผสมอาหารและวัตถุดิบใช้ในอุตสาหกรรม
นำเข้าและจำหน่ายสินค้าที่เป็นตราของผู้ผลิตจากทวีปยุโรป อเมริกาและเอเซีย ในปี 2543
บริษัทได้เข้าเป็นบริษัทร่วมทุนกับบริษัท อิ๊สต์เอเชียติ๊ก (ประเทศไทย) โดยจัดตั้งเป็นบริษัทใหม่
ชื่อว่า บริษัท เบอร์ลี่ เอเชียติ๊ก โซดา บริษัทถือหุ้นร้อยละ 50 ประกอบธุรกิจนำเข้าและจัดจำหน่าย
โซดาแอชสำหรับใช้ในอุตสาหกรรมแก้ว

(2) การตลาดและภาวะการแข่งขัน

(ก) ธุรกิจของบริษัทในปีที่ผ่านมาอยู่ในภาวะชะลอตัว นอกจากผลิตภัณฑ์ต่าง ๆ
ที่บริษัทเป็นตัวแทนจำหน่ายส่วนใหญ่ได้รับผลกระทบจากภาวะเศรษฐกิจถดถอย
ยังมีคู่แข่งจากในประเทศและระหว่างประเทศอีกด้วย ลูกค้าหลักร้อยละ 95 เป็นกลุ่มอุตสาหกรรม
ส่วนที่เหลืออีก
ร้อยละ 5 เป็นการขายปลีก การจัดเก็บสินค้าและบริการส่งสินค้าให้แก่ลูกค้าดำเนินการโดยฝ่าย
โลจิสติกส์ของบริษัท เบอร์ลี่ ยุคเกอร์ นอกจากนี้บริษัทยังมีสถานที่จัดเตรียมไว้เฉพาะสำหรับบรรจุ
สารทำความเย็นที่รักษาสิ่งแวดล้อม ตั้งอยู่ ณ คลังสินค้าและศูนย์กระจายสินค้าของบริษัท เบอร์ลี่
ยุคเกอร์
สารทำความเย็นที่นำเข้าจากต่างประเทศถูกบรรจุในถังซึ่งได้รับการรับรองตามมาตรฐานไอเอสโอ
ถังละ 1 ตัน และนำมาบรรจุย่อยในถังขนาดเล็กอีกครั้งหนึ่ง บริษัทมีลูกค้ามากกว่า 1,500 ราย
ไม่มีรายใดมียอดขายเกินกว่าร้อยละ 5

(ข) สภาพการแข่งขันภายในอุตสาหกรรม

บริษัทเป็นผู้นำเข้าผลิตภัณฑ์เคมีและผลิตภัณฑ์ในกลุ่มเดียวกันเป็น
อันดับ 4 ของประเทศไทย ทำให้บริษัทเป็นผู้จัดจำหน่ายที่มีผลิตภัณฑ์จำนวนมากจากบริษัทข้ามชาติ
ซึ่งส่วนหนึ่งได้ร่วมประกอบธุรกิจกันเป็นเวลาหลายปีมาแล้ว ผลิตภัณฑ์บางชนิดอาจจะผลิต
ภายในประเทศแต่การผลิตนั้นต้องเป็นไปตามสูตรของผลิตภัณฑ์พิเศษเฉพาะทาง แต่การดำเนินการ
ดังกล่าวยังไม่เกิดขึ้นในอนาคตอันใกล้นี้ ราคาของสินค้าอิงจากราคาตลาดโลกเป็นส่วนใหญ่
แต่ก็ยังมีการแข่งขันด้านราคาอย่างรุนแรง
เคมีภัณฑ์ผสมอาหารส่วนใหญ่ได้รับการรับรองจากองค์การอาหาร
และยา และบริษัทได้จดทะเบียนไว้แล้วจึงทำให้สินค้าเป็นที่น่าเชื่อถือและนิยมกันทั่วไป

(3) การจัดหาผลิตภัณฑ์หรือบริการ

(ก) ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป สหรัฐอเมริกาและเอเชีย
ขณะนี้บริษัทกำลังหาลู่ทางในการก้าวไปสู่การเป็นผู้แทนภาคพื้นเอเชียอาคเนย์

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)